**Likumprojekta „Grozījumi Mikrouzņēmumu nodokļa likumā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta 2015.gada 22.septembra sēdes protokola Nr.50 50.§ “Noteikumu projekts “Nozares, kurās nepiemēro mikrouzņēmumu nodokļa režīmu”” 3.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | *Likumprojekta 1., 2., 3.pants (Likuma 2.panta 1.1 un 1..2 daļa, 4.panta pirmās daļas 4.punkts un astotā daļa, un 7.panta 2..1 daļa)*  Ņemot vērā to, ka šobrīd Ekonomikas ministrija sadarbībā ar Finanšu ministriju un uzņēmējus pārstāvošām organizācijām izstrādā alternatīvus nodokļu maksāšanas režīmus uzņēmējdarbības uzsācējiem, nav efektīvi uz vienu gadu ieviest ierobežojumus attiecībā uz nozarēm, kurās, veicot saimniecisko darbību, mikrouzņēmums nav tiesīgs kļūt un būt par mikrouzņēmumu nodokļa maksātāju.  Papildus šāda nozaru saraksta veidošana var radīt problēmas no komercdarbības atbalsta viedokļa attiecībā uz atbalsta uzskaiti.  Ņemot vērā to, ka tiek radīts jauns atbalsta instruments mikrouzņēmumu nodokļa maksātājiem, tad komplicēti administrējama nozaru ierobežojuma noteikšana uz 1-2 gadiem ir nelietderīga un būtiski palielina administratīvo slogu tieši normas ieviešanas stadijā 2017.gadā.  Līdz ar to likumprojekts paredz izslēgt no Mikrouzņēmumu nodokļa likuma normas, kas attiecas uz nozarēm, kurās, veicot saimniecisko darbību, mikrouzņēmums nav tiesīgs kļūt un būt par mikrouzņēmumu nodokļa maksātāju.  *Likumprojekta 2.pants (Likuma 4.panta pirmā, ceturtā, septītā un desmitā daļa)*  Tā kā saskaņā ar Ministru kabineta 2015.gada 22.septembra sēdes protokola Nr.50 50.§ 3.punktu tiks izstrādāti alternatīvi nodokļu maksāšanas režīmi uzņēmējdarbības uzsācējiem, mikrouzņēmumu nodokļa maksātājiem jābūt informētiem, ka tiks mainīti nodokļu maksāšanas režīmi un līdz 2018.gada 15.decembrim būs jāpārreģistrējas kādā no pastāvošajiem nodokļu maksāšanas režīmiem, ja tie vēlēsies turpināt saimniecisko darbību pēc 2018.gada 31.decembra. Ja mikrouzņēmuma nodokļa maksātājs līdz 2018.gada 15.decembrim nebūs pārreģistrējies kādā no pastāvošajiem nodokļu maksāšanas režīmiem, tas, atkarībā no juridiskās formas, kļūs par uzņēmumu ienākuma nodokļa vai iedzīvotāju ienākuma nodokļa maksātāju, kas nodokli maksā saskaņā ar likumu “Par uzņēmumu ienākuma nodokli” vai likuma “Par iedzīvotāju ienākuma nodokli” 11. vai 11.1 pantu. Savukārt jauni mikrouzņēmumu nodokļa maksātāji varēs reģistrēties tikai līdz 2017.gada 30.jūnijam.  Uzņēmumi un saimnieciskās darbības veicēji, kas darbojas jau pašlaik, 2017.gadā vairs nevarēs iesniegt pieteikumu, lai par mikrouzņēmumu nodokļa maksātāju kļūtu 2018.gadā (plānots, ka 2018.gadā būs stājies spēkā jaunais nodokļu režīms uzņēmējdarbības uzsācējiem, kuru pašlaik izstrādā Ekonomikas ministrija).  *Likumprojekta 4.pants (Likuma 11. un 12.pants)*  Augstākās tiesas Administratīvo lietu departamenta 2013.gada 8.marta sprieduma lietā Nr.SKA-152/2013 norādīts, ka tiesiskā valstī nav pieļaujams, ka no tiesību normām ar pietiekamu skaidrību neizriet tiesiskās sekas, kas iestājas par nodokļu samaksas pārkāpumiem.  Likuma “Par nodokļiem un nodevām” 2.panta otrās daļas pirmais teikums nosaka, ka šis likums attiecas uz visiem nodokļiem un nodevām, ja konkrētā nodokļa likums neparedz citu, konkrētā nodokļa vai nodevas specifikai atbilstošu kārtību, kura nedrīkst būt pretrunā ar šo likumu.  Augstākās tiesas Administratīvo lietu departamenta ieskatā, minētais pants tieši norāda uz to, ka primāri jāskatās konkrētā nodokļa likums. Piebilde šajā pantā, ka kārtība nedrīkst būt pretrunā ar šo likumu, lai tā nenonāktu pretrunā ar pantā iepriekš teikto, var tikt interpretēta tikai kā vispārīga norāde. Pretējā gadījumā tā nav loģiska un tiesību norma ir pretrunīga (Augstākās tiesas Administratīvo lietu departamenta 2013.gada 8.marta sprieduma lietā Nr.SKA-152 6.punkts).  Tiesa pēc būtības atkārtoti ir vērsusi uzmanību uz likuma “Par nodokļiem un nodevām” 2.panta otrās daļas pirmo teikumu, norādot, ja attiecīgajā likumā nav noteikts aprēķināt nokavējuma naudu, nav pamata nokavējuma naudas aprēķinam.  Tiesiskā valstī nav pieļaujams, ka no tiesību normām ar pietiekamu skaidrību neizriet tiesiskās sekas, kas iestājas par nodokļu samaksas pārkāpumiem. Lai arī nokavējuma naudai principā nav sodošs, bet budžetā laikus negūtos ieņēmumus kompensējošs raksturs, tās tomēr ir papildu nelabvēlīgas sekas nodokļu maksātājam (Augstākās tiesas Administratīvo lietu departamenta 2011.gada 1.jūnija sprieduma lietā Nr.SKA-107/2011 15.punkts).  Lai nodokļu maksātājam piemērotu nokavējuma naudas un soda naudas aprēķināšanu par nodokļa samaksas pārkāpumiem, atbildību par deklarāciju neiesniegšanu vai iesniegšanu, neievērojot likumā noteiktos termiņus, šādai tiesisko seku iestāšanās primāri ir jāizriet no konkrētā nodokļa likuma, ne tikai likuma “Par nodokļiem un nodevām”.  Šobrīd Mikrouzņēmumu nodokļa likumā nav noteikta soda naudas un nokavējuma naudas aprēķināšana par nodokļa samaksas pārkāpumiem, kā arī nav noteikta atbildība par deklarāciju neiesniegšanu vai iesniegšanu, neievērojot likumā noteiktos termiņus.  Tā kā nav pieļaujams, ka no tiesību normām ar pietiekamu skaidrību neizriet tiesiskās sekas, kas iestājas par nodokļu samaksas pārkāpumiem, likumprojekts paredz noteikt atbildību par budžetā iemaksājamā mikrouzņēmumu nodokļa samaksas termiņa nokavējumu un apmēra samazināšanu.  Tāpat Mikrouzņēmumu nodokļa likumā nav noteikta arī atbildība par deklarāciju neiesniegšanu vai iesniegšanu, neievērojot likumā noteiktos termiņus. Līdz ar to ir nepieciešams papildināt Mikrouzņēmumu nodokļa likumu ar atbilstošu regulējumu. |
| 3. | Projekta izstrādē iesaistītās institūcijas | Ekonomikas ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Saimnieciskās darbības veicēji – fiziskās un juridiskās personas (sabiedrības ar ierobežotu atbildību, zemnieku vai zvejnieku saimniecības, individuālie uzņēmumi), kas izvēlējušās maksāt mikrouzņēmumu nodokli vai plāno izvēlēties šo nodokļu maksāšanas režīmu. |
| 2. | Tiesiskā regulējuma ietekme uz tautsaimniecību un administratīvo slogu | Sagaidāms, ka, ieviešot alternatīvus nodokļu maksāšanas režīmus, daļa mikrouzņēmumu varētu pārtraukt savu darbību vai pāriet vispārējā nodokļu maksāšanas režīmā. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2016.gads** | | Turpmākie trīs gadi (*euro*) | | |
| **2017** | **2018** | **2019** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas salīdzinot ar kārtējo (2015) gadu | Izmaiņas salīdzinot ar kārtējo (2015) gadu | Izmaiņas salīdzinot ar kārtējo (2015) gadu |
| 1 | 2 | 3 | 4 | 5 | 6 |
| 1.   Budžeta ieņēmumi: |  |  |  | 248000 | 96000 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  | 49600 | 19200 |
| 1.2. valsts speciālais budžets |  |  |  | 198400 | 76800 |
| 1.3. pašvaldību budžets |  |  |  |  |  |
| 2.   Budžeta izdevumi: |  |  |  |  |  |
| 2.1. valsts pamatbudžets |  |  |  |  |  |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3.   Finansiālā ietekme: |  |  |  | 248000 | 96000 |
| 3.1. valsts pamatbudžets |  |  |  | 49600 | 19200 |
| 3.2. speciālais budžets |  |  |  | 198400 | 76800 |
| 3.3. pašvaldību budžets |  |  |  |  |  |
| 4.Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  |  |  |  |  |
| 5.   Precizēta finansiālā ietekme: |  |  |  |  |  |
| 5.1. valsts pamatbudžets |  |  |  |  |  |
| 5.2. speciālais budžets |  |  |  |  |  |
| 5.3. pašvaldību budžets |  |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Ar 2016.gada 1.janvāri 3229 esošie nodokļu maksātāji ieguva mikrouzņēmumu nodokļa maksāja statusu. Pieņemot, ka 50% no šāda skaita nodokļu maksātāju (3229\*50%=1615) vairs nemainīs statusu ar 2018.gada 1.janvāri (tiek prognozēts nodokļu maksātāju skaita, kuri pāriet uz mikrouzņēmumu maksāšanas režīmu, samazinājums, jo no 2017.gada stāsies spēkā minimālās valsts sociālās apdrošināšanas obligātās iemaksas un tuvosies mikrouzņēmumu nodokļa režīma darbības beigas 2019.gadā, tādējādi minētā režīma priekšrocības vairs nebūs tik aktuālas), tiek prognozēta pozitīva fiskālā ietekme saistībā ar iedzīvotāju ienākuma nodokļa ieņēmumu palielinājumu.  2015.gadā iedzīvotāju ienākuma nodoklī viens mikrouzņēmums samaksāja vidēji 405 euro gadā. Pieņemot, ka 1615 uzņēmumi (ar vidēji 2 darbiniekiem) saglabās esošo statusu un no 2018.gada veiks iedzīvotāju ienākuma nodokļa maksājumus (ar vienu apgādājamo un piemērojot diferencēto neapliekamo minimumu) no algas 450 euro mēnesī, ietekme 2018.gadā veidos 1615\*2\*12\*23,28-1615\*405=~248000 euro, 2019.gadā 1615\*2\*12\*19,35-1615\*405=~96000 euro . | | | | |
| 6.1. detalizēts ieņēmumu aprēķins | Projekts šo jomu neskar. | | | | |
| 6.2. detalizēts izdevumu aprēķins | Projekts šo jomu neskar. | | | | |
| 7. Cita informācija | Nav. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Likumprojekts par speciāla vienkāršota nodokļu režīma ieviešanu uzņēmējdarbības uzsācējiem to sākotnējās darbības posmā un grozījumi normatīvajos aktos par specializēta vienkāršota nodokļu režīma ieviešanu maziem un mikro uzņēmumiem ar mazu ikgadēju apgrozījumu, paredzot vienkāršotu grāmatvedības uzskaiti, deklarāciju iesniegšanu un nodokļu nomaksu (Ministru kabineta 2015.gada 22.septembra sēdes protokola Nr.50 50.§ “Noteikumu projekts “Nozares, kurās nepiemēro mikrouzņēmumu nodokļa režīmu”” 3.punkts).  Atzīt par spēku zaudējušiem Ministru kabineta 2015. gada 22. septembra noteikumus Nr. 540 "Noteikumi par nozarēm, kurās nepiemēro mikrouzņēmumu nodokļa režīmu". |
| 2. | Atbildīgā institūcija | Ekonomikas ministrija. |
| 3. | Cita informācija | Nav. |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar. |

|  |  |  |
| --- | --- | --- |
| **VI. Tiesību akta projekta izpildes nodrošināšana un tās ietekme uz institūcijām** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | Ir saņemti priekšlikumi izslēgt no nozarēm, kurās nepiemēro mikrouzņēmumu nodokļa režīmu, nozares, kurās, veicot saimniecisko darbību, mikrouzņēmums nav tiesīgs izvēlēties maksāt mikrouzņēmumu nodokli un būt par mikrouzņēmumu nodokļa maksātāju, kā arī ir saņemti pretēji priekšlikumi – iekļaut nozares. kurās mikrouzņēmums ir tiesīgs izvēlēties maksāt mikrouzņēmumu nodokli un būt par mikrouzņēmumu nodokļa maksātāju. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Valsts ieņēmumu dienests. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Funkcijas un uzdevumi netiek grozīti.  Jaunas institūcijas nav nepieciešams izveidot.  Nav plānota esošu institūciju likvidācija vai reorganizācija. |
| 3. | Cita informācija | Nav. |

Finanšu ministre D.Reizniece - Ozola

21.09.2016

1432

Finanšu ministrijas Tiešo nodokļu departamenta

Īpašuma un iedzīvotāju ienākuma

nodokļu nodaļas vadītājas vietniece

Veinberga 67083848, faksa Nr.67095421

[Inese.Veinberga@fm.gov.lv](mailto:Inese.Veinberga@fm.gov.lv)